שמואל (זמר)

שמואל פְּרֶדְנִיק (נולד ב-25 בספטמבר 1996, י"ג בתשרי ה'תשנ"ז) הוא זמר-יוצר דתי ישראלי, בסוגת המוזיקה יהודית מקורית. מוכר בשמו הפרטי בלבד, שמואל.

ביוגרפיה 
נולד באפרת לגוסטבו ורות פרדניק. למד בישיבה התיכונית "אורות יהודה" ובישיבת ההסדר "עתניאל".

קריירה מוזיקלית 
התחיל את דרכו המוזיקלית בתוכנית הריאלטי "הקול הבא", ששודרה ברדיו קול חי. פרש בשלב רבע הגמר.

לאחר "הקול הבא" פתח פרדניק בקריירת סולו והוציא כמה סינגלים. במרץ 2020 הקים עם אור קלר ודולב חיים מסורי את ההרכב המוזיקלי "החברים משער יפו". ההרכב הוציא חמישה שירים, המוכרים שבהם הם "להיות בשמחה", ו-"טוב מאוד". ביולי 2022, לאחר שהוציאו את הסינגל "אהללה", פרש פרדניק מההרכב ופתח בקריירת סולו מחודשת.

במאי 2022 הוציא את הסינגל-קליפ "תעצרו את העולם", אותו כתב והלחין בעצמו. הסינגל צבר מיליון צפיות באתר יוטיוב, והגיע למקום ה-21 במצעד המוזיקה של רדיו קול פליי, ולמקום ה-24 במצעד המוזיקה של רדיו קול ברמה.

בספטמבר 2022 הוציא את הסינגל-קליפ "תן לי תפילה", אותו כתב והלחין בעצמו. הסינגל זכה להצלחה רבה: הוא צבר 1.7 מיליון צפיות באתר יוטיוב, וזכה במקום השלישי בקטגוריית "שיר השנה" במצעד המוזיקה החסידי של רדיו כאן מורשת.

במרץ 2023 הוציא את הסינגל-קליפ "נקודות", אותו כתבו שמואל ושחר הדר והלחין פרדניק עצמו. הסינגל והקליפ שצורף לו זכו להצלחה רבה: השיר צבר 1.2 מיליון צפיות באתר יוטיוב, זכה בתואר "קליפ השנה" במצעד המוזיקה השנתי של האתר כיכר השבת, במקום החמישי בקטגוריה זו במצעד של האתר בחדרי חרדים, במקום השלישי בקטגוריית "שיר השנה" במצעד של רדיו קול פליי, ובמצעד של רדיו קול ברמה, ובמקום הרביעי בקטגוריה זו במצעד של רדיו קול חי מיוזיק.

בספטמבר 2023 הוציא דואט עם הזמר מרדכי שפירא לשיר "יש בי אמונה", אותו כתב פרדניק והלחין שפירא.

הוקרה 
ביוני 2020 כתב עליו מבקר המוזיקה נתנאל לייפר .

בקיץ 2021, בטור שהוקדש ל"זמרים הצעירים והמבטיחים של המוזיקה היהודית", כתב לייפר על יצירתו של פרדניק 

באוקטובר 2022 זכה בתואר "תגלית השנה" במצעד המוזיקה החסידי של רדיו כאן מורשת ובמקום השני בקטגוריה זו במצעד של האתר כיכר השבת.

בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של פרדניק בשנה זו וכתב 

באוקטובר 2023 זכה בתואר "פריצת השנה" במצעד המוזיקה של רדיו קול חי מיוזיק, ובמקום השני בקטגוריית "תגלית השנה" במצעד של אתר המחדש.

חיים אישיים 
פרדניק נשוי ואב לשני ילדים. מתגורר בנוקדים.

שירים
מלך העולם – מילים, לחן, ועיבוד מוזיקלי - שמואל. יצא במאי 2019.
בדרך אל הגאולה – מילים, לחן, ועיבוד מוזיקלי - שמואל. יצא במאי 2020.
חנון הרבה לסלוח – מילים, לחן, ועיבוד מוזיקלי - שמואל. יצא בספטמבר 2020.
מר סופרמן – מילים, לחן, ועיבוד מוזיקלי - שמואל. יצא בדצמבר 2020.
תעצרו את העולם – מילים, לחן, ועיבוד מוזיקלי - שמואל. יצא במאי 2022.
תן לי תפילה – מילים, לחן, ועיבוד מוזיקלי - שמואל. יצא בספטמבר 2022.
נקודות – מילים - שמואל ושחר הדר, לחן ועיבוד מוזיקלי - שמואל. יצא במרץ 2023.

דואטים
יש בי אמונה – עם מרדכי שפירא. לחן - מרדכי שפירא, מילים ועיבוד מוזיקלי - שמואל. יצא בספטמבר 2023.

החברים משער יפו 
טוב מאוד – מילים - מכתבי רבי נחמן מברסלב, לחן - אור קלר, עיבוד מוזיקלי - שמואל. יצא במרץ 2020.
אם אני מאמין – מילים ולחן - דולב מסורי, עיבוד מוזיקלי - שמואל. יצא באוגוסט 2020.
להיות בשמחה – מילים - ליקוטי מוהר"ן, לחן - שולמית דמבז, עיבוד מוזיקלי - שמואל. יצא בפברואר 2021.
כל המחלוקות שבעולם – מילים ולחן - דולב מסורי, עיבוד מוזיקלי - שמואל. יצא בפברואר 2022.
אהללה – מילים - מהמקורות, לחן ועיבוד מוזיקלי - שמואל. יצא ביולי 2022.

קישורים חיצוניים

הערות שוליים 

זמרים-יוצרים ישראלים
מלחינים ישראלים
בוגרי ישיבות תיכוניות
בוגרי ישיבת עתניאל
אפרת: אישים
ישראלים שנולדו ב-1996